**Acordul adjectivului cu substantivul**

**Citește cu atenție textului, apoi răspunde cerințelor:**

        „A doua zi de dimineață plecăm la Peșteră. Mergem din vatra mănăstirei ca o jumătate de ceas în sus, pe spintecătura Oltețului. O cărăruie sucită ne duce prin crăpăturile peretelui din stâga; ne urcăm pe brâie înguste de piatră, pe margini de prăpăstii, pe unde de-abia trecem agățându-ne uneori cu mâinile de colțurile stâncilor; jos, sub noi, la adâncimi amețitoare, urlă vâltorile Oltețului. Intrarea peșterei e largă și se aseamănă cu tinda unei biserici mari, scobită-n piatră. Călugărul care ne însoțește aprinde-o lumânare de ceară și pășește încet-naintea noastră. La slaba lumină ce joacă pe pereții umezi și întunecoși ai peșterii vedem o bogăție uimitoare de stalactite și stalagmite - ciucuri mari de piatră atârnați de tavan, ca niște țurțuri de gheață, gata să se împreune cu alții ce cresc de jos în sus - plăzmuirea minunată a picăturii de piatră [...]”.

                                                                (Alexandru Vlahuță, România Pitorească)

 1. Subliniază cu roșu adjectivele și cu verde substantivele pe care acestea le determină.

    Ai descoperit \_\_\_\_\_\_\_\_\_ adjective.

 2. În text se repetă un adjectiv care exprimă o dimensiune. Acesta este \_\_\_\_\_\_\_\_\_\_\_\_\_.

3. Cele două adjective atribuite substantivului pereții sunt \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

4. Adjectivul sucită denumește \_\_\_\_\_\_\_\_\_\_\_ substantivului.

    a) greutatea           b) forma                c) mărimea                   d) culoarea

5. Există în text un adjectiv care exprimă culoarea?

   DA \_\_\_\_      ⇒ \_\_\_\_\_\_\_\_\_\_\_\_\_\_\_\_\_                  NU \_\_\_\_\_\_\_\_

6. Atribuie două însușiri fizice și două însușiri sufletești substantivului călugărul.

              Însușiri fizice                             Însușiri sufletești

              \_\_\_\_\_\_\_\_\_\_                              \_\_\_\_\_\_\_\_\_\_\_\_\_

              \_\_\_\_\_\_\_\_\_\_                              \_\_\_\_\_\_\_\_\_\_\_\_\_

 **REȚINE:**

Adjectivul este partea de vorbire care denumește însușiri ale obiectelor, și anume: dimensiunea (mic, mare), greutatea (ușor, greu), culoarea (roșu, galbea), temperatura (rece, cald), forma (rotund, pătrat), gustul (sărat, amar), vârsta (tânăr, bătrân), etc

Se acordă cu substantivul determinat în număr și gen.

Nu se desparte prin virgulă de substantivul pe care îl determină.